b'\n_START_ARTICLE_\nValovastus\n_START_PARAGRAPH_\nValovastus (fotovastus; LDR, lyhenne sanoista Light Dependent Resistor) on vastus, jonka resistanssi riippuu siihen kohdistuneen valon voimakkuudesta._NEWLINE_Kirkkaassa valossa resistanssi on alle 100 ohmia ja pime\xc3\xa4ss\xc3\xa4 yli 10 megaohmia. Valossa resistanssi pienenee, koska valon fotonit vapauttavat materiaalissa varauksenkuljettajia (elektroneja ja aukkoja). _NEWLINE_Valovastus reagoi valoon varsin hitaasti. T\xc3\xa4t\xc3\xa4 nopeutta kuvataan elpymisnopeudella, joka on noin 200 kilo-ohmia/sekunti. Valoherkkyys on suurimmillaan kellanvihre\xc3\xa4lle valolle eli noin 560 nm:n aallonpituudelle._NEWLINE_N\xc3\xa4kyv\xc3\xa4n valon alueella toimiva valovastus valmistetaan kadmiumsulfidista (CdS). Infrapuna-alueen valovastuksissa k\xc3\xa4ytet\xc3\xa4\xc3\xa4n lyijysulfidia (PbS) ja lyijyselenidi\xc3\xa4 (PbSe). _NEWLINE_Valovastusta k\xc3\xa4ytet\xc3\xa4\xc3\xa4n esimerkiksi h\xc3\xa4m\xc3\xa4r\xc3\xa4kytkimiss\xc3\xa4, valonilmaisimissa ja valaistusmittareissa.'